Lavatunneler finnes over hele jorden i vulkanske områder, for eksempel Island, Galápagosøyene og Tenerife. I størrelse kan de varierer fra under én meter og opp til flere meter i diameter. Surtshellir på Island, med en lengde på 1,97 km, var i lang tid ansett for å være den lengste lavatunnelen i verden, men det har i senere tid blitt oppdaget flere tunneler som er lengre enn denne. Den lengste lavatunnelen er Kazumura Cave på Hawaii, med en lengde på 65,5 km. Over 200 lavatunneler er i dag kjent.